Giyugun Sumatera Barat

Giyugun Sumatera Barat (Sumbar) marupoan organisasi tentara rakyaik sukarela yang dibantuak oleh pamerintahan militer Japang di Sumatera Barat pado maso Parang Dunia II. Pambantukan Giyugun batujuan untuak mampakuek patahanan wilayah Japang di Hindia Balando, khususnyo dalam manghadapi potensi sarangan Sekutu.

Sasudah barakhirnyo pandudukan Japang, Giyugun Sumatera Barat manjadi inti pambantukan Divisi Benteng, yang kamudian mamimpin pajuangan militer di Sumatera Barat dalam manghadapi agresi Balando pado maso Revolusi Nasional Indonesia.

 Lata Balakang 
Pambantukan Giyugun Sumatera Barat ndak talapeh dari kakhawatiran pamerintah militer Japang tahadok kamungkinan sarangan gadang oleh tentara Sekutu. Giyugun marupoan bagian dari kabijakan Japang dalam mambantuak tentara rakyaik sukarela di berbagai wilayah pandudukannyo, tamasuak Sumatera, Jawa, Kalimantan Utara, jo Malaya.

Kabijakan mangenai pambentukan tentara rakyaik sukarela tasabuik alah ditetapan dek pamerintah Japang pado 29 Juni 1943. Namun, parintah khusus palaksanaannyo baru dikaluaan pado Oktober 1943. Dalam karangko kabijakan inilah Giyugun Sumatera Barat kamudian dibantuak.

 Tokoh 
Pambantukan Giyugun Sumatera Barat ndak lapeh dari peranan tokoh Sumatera Barat, Chatib Sulaiman, dan residen Japang di Sumatera Barat, Yano Kenzo. Manuruik Djoeir Moehamad dalam "Memoar Seorang Sosialis", pembentukan giyugun lokal di wilayah tasabuik marupoan gagasan Yano Kenzo, lalu disambuik oleh Chatib Sulaiman jo tokoh-tokoh pajuangan di Sumatera Barat.

Namun, manuruik Audrey Kahin dalam "Dari Pemberontakan ke Integrasi: Sumatera Barat dan Politik Indonesia 1926-1998", pambentukan Giyugun Sumatera Barat marupoan usulan Chatib Sulaiman kapado Yano Kanzo. Yano yang basimpati tahadok pajuangan kamerdekaan Indonesia maneruskan usulan tersebut ke Panglima Komando Tentara ke-25, Tanabe di Bukittinggi. 

Sasudah Sekutu malancaran serangkaian operasi militer, Japang pun manyatujui pambentukan tentara sukarela lokal di babarapo kawasan Asia Tenggara. Di Sumatera, rapek propaganda pambantukan giyugun dimulai pado Oktober 1943. Ateh parsatujuan Japang pulo, pado 14 Oktober 1943, Chatib Sulaiman mampolopori tabantuaknyo kantua pusek untuak pambantukan Giyugun Sumatera Barat. 

Dalam mamimpin organisasi tasabuik, Chatib Sulaiman ditemani oleh tokoh lainnyo, saperti Mohammad Sjafei, pandiri INS Kayu Tanam; Mahmud Junus, tokoh Majelis Islam; sarato Datuk Simarajo, tokoh adaik. 

Banyak tokoh yang talibek dalam pambantukan Giyugun. Namun, kalabihan Chatib Sulaiman adolah inyo talibek dalam panyusunan dan panyalenggaraan Giyugun dari dalam. Dek karano itu, Chatib Sulaiman dijuluki sabagai Bapak Giyugun Sumatera Barat.

 Mars Giyugun Sumatera Barat 
Giyugun Sumatera Barat mamiliki lagu mars yang dikenal mamiliki samangaik yang barapi-api dan basifaik mambangkikan motivasi. Komposisi nadanyo disusun oleh Yunus Kocek, samantaro liriknyo ditulih oleh Chatib Sulaiman. 

Sacaro formal, lirik mars ini disasuaian dengan kabutuhan militer Japang pado maso Perang Asia Timur Raya (Perang Dai Toa). Namun demikian, substansi liriknyo mancaminan samangaik kamerdekaan dan nasionalisme bangso Indonesia, yang kamudian dimaknai sabagai simbol pajuangan dan kabangkitan kasadaran nasional di kalangan anggota Giyugun.

Barikuik Mars Giyugun Sumatera Barat:

Di zaman dulu darah satria

Pernah mengalir menghancurkan musuh

Ribuan korban jiwa pemuda

Supaya jangan Tanah Air rubuh

Refrein: 

Giyugun Laskar Rakyat

Laskar Tanah Air

Bersedia selalu

Dengan darah dan nyawa

Membinasakan musuh

Sampai hancur cair

Kemenangan akhir Pasti dipihak kita

Di zaman gelap pahit pengalaman

Darah satria dikunci ditekan

Tetap melawan kejam tindasan

Riwayat sedih berulanglah jangan

Refrein:

Zaman Giyugun rubuh segalanya

Bangsa Asia bersusunan bahu

Kita bernaung rapat saudara

Makmur bersama Asia Baharu

 Peranan 
Giyugun Sumatera Barat dibantuak untuak mambantu Japang mampartahankan daerah tasabuik dari kamungkinan invasi Sekutu dari lauik. Dek karano itu, unit-unit giyugun yang mulo-mulo dibantuak adolah di Padang jo di sapanjang kawasan pasisia. Palatiahnyo adolah pawira Japang.

Angkatan patampo pawira giyugun yang dilatiah Japang mancakup ampek laki-laki yang kelak manjadi tokoh utamo pandiri tentara kamerdekaan daerah. Mereka yaitu Dahlan Djambek, Syekh Djamil Djambek, Syarief Usman, dan Dahlan Ibrahim. Generasi awal hasil didikan Giyugun ko banyak yang kelak bakiprah di TNI. Hal tersenut baguno untuak manghadapi agresi Belanda di awal kemerdekaan RI.

 Referensi 

Kategori:Pendudukan Jepang di Indonesia
Kategori:Sejarah militer Indonesia
Kategori:Sejarah Sumatera Barat